নেপাল

নেপাল(নেপালি:नेपाल), আনুষ্ঠানিকভাবেনেপালযুক্তরাষ্ট্রীয় গণতান্ত্রিক প্রজাতন্ত্র(নেপালি:सङ्घीय लोकतान्त्रिक गणतन्त्र नेपाल)হিমালয়অধ্যুষিত একটিদক্ষিণ এশিয়ারস্থলবেষ্টিত রাষ্ট্র। যার সাথে উত্তরেচীনএবং দক্ষিণ, পূর্ব ও পশ্চিমেভারতেরসীমান্ত রয়েছে। এর শতকরা ৮১ ভাগ জনগণইহিন্দু ধর্মেরঅনুসারী। বেশ ছোট আয়তনের একটি দেশ হওয়া সত্ত্বেওনেপালেরভূমিরূপ অত্যন্ত বিচিত্র। আর্দ্র আবহাওয়া বিশিষ্ট অঞ্চল,তরাইথেকে শুরু করে সুবিশালহিমালয়; সর্বত্রই এই বৈচিত্র্যের পরিচয় পাওয়া যায়। নেপাল এবংচীনেরসীমান্ত জুড়ে যে অঞ্চল সেখানে পৃথিবীর সর্বোচ্চ ১০ টি পর্বতের ৮ টিই অবস্থিত। এখানেই পৃথিবীর সর্বোচ্চ শৃঙ্গমাউন্ট এভারেস্টঅবস্থিত।
নেপাল নামটির সঠিক উৎপত্তি সম্বন্ধে জানা যায়নি, তবে সবচেয়ে জনপ্রিয় মত অনুসারে নেপাল নামটি দুটি শব্দনেএবংপালথেকে এসেছে যাদের অর্থ যথাক্রমেপবিত্রএবংগুহা। তাহলে নেপাল শব্দের অর্থ দাঁড়াচ্ছেপবিত্র গুহা।
নেপালের রাজধানীকাঠমান্ডুরউপত্যকায় প্রাপ্তনিওলিথিকযুগের বেশকিছু উপাদান এটিই নির্দেশ করে যে হিমালয়ান অঞ্চলে প্রায় ৯০০০ বছর থেকে মানুষ বসবাস করছে। এটি প্রতিষ্ঠিত যে প্রায় ২৫০০ বছর পূর্বে নেপালে তিব্বতী-বার্মীয় জনগোষ্ঠীর বসবাস ছিল। ১৫০০ খৃস্টপূর্বাব্দেইন্দো ইরানীয়বা আর্য জাতিগোষ্ঠী এই হিমালয়ান উপত্যকায় প্রবেশ করে। ১০০০ খৃস্টপূর্বাব্দের দিকে এই অঞ্চলটিতে বিভিন্ন গোষ্ঠীর জন্য স্বতন্ত্র রাজ্য ও কনফেডারেশন গড়ে উঠে। এরকমই একটি কনফেডারেশন ছিলসাকিয়াযার একসময়কার রাজা ছিলেনসিদ্ধার্থ গৌতম(৫৬৩-৪৮৩ খৃস্টাপূর্বাব্দ) যিনিগৌতম বুদ্ধবা শুধুবুদ্ধনামেই পরিচিত। তিনি পবিত্র ও সাধনাময় জীবনযাপনের জন্য তার রাজত্ব ত্যাগ করেছিলেন। ২৫০ খৃস্টপূর্বাব্দে এই অঞ্চলটি উত্তর ভারতেরমৌর্য সম্রাজ্যেরঅধীনে আসে এবং পরবর্তীতে ৪র্থ শতাব্দীতে এটিগুপ্ত সম্রাজ্যেরঅধীনে একটি পুতুল রাষ্ট্রে পরিণত হয়। পঞ্চম শতাব্দীর শেষ হতে শুরু করে পরবর্তী বেশ কিছুটা সময় শাসন করে একদল শাসক যারা সাধারণভাবেলিচ্ছবিনামে পরিচিত।লিচ্ছভি সাম্রাজ্যেরপতন ঘটে অষ্টম শতাব্দীতে এবং এরই সাথে শুরু হয়নেওয়ারিযুগের।৮৭৯সালে নেওয়ারিদের রাজত্ব শুরু হলেও সমগ্র রাষ্ট্রের উপর তাদের নিয়ন্ত্রণ অনেকটাই অনিশ্চিত ছিল। একাদশ শতাব্দীর শেষ ভাগেনেপালেরদক্ষিণাংশ দক্ষিণ ভারতেরচালুক্য সাম্রাজ্যেরঅধীনে আসে। চালুক্যদের রাজত্বকালেনেপালেরধর্মে ব্যাপক পরিবর্তন আসে কারণ সব রাজাই হিন্দু ধর্মের পৃ্ষ্ঠপোষকতা করতেন এবংবৌদ্ধ ধর্মেরপ্রসারের বিপরীতেহিন্দু ধর্মেরপ্রচারে অবদান রাখেন।
দ্বাদশ শতাব্দীতে যেসব রাজা অধিষ্ঠান করেন তাদের নামের শেষে সাধারণ একটি শব্দ ছিল আর তা হলমল্লযার অর্থ হচ্ছেকুস্তিগির।
গোর্খারাজ পৃথ্বীনারায়ণ শাহ কয়েক দশক ধরে যুদ্ধের পর কাঠমান্ডু উপত্যকা দখল করে ছোটবড় রাজ্যে বিভক্ত নেপালকে একটি রাষ্ট্রীয় সংহতি দান করেন। নেপালের ইতিহাসে এই সময় থেকে একটি শক্তিশালী কেন্দ্রীয় ঐক্যবদ্ধ রাষ্ট্র হিসেবে হিমালয় কন্যা নেপালের যাত্রা শুরু বলা যায়। এই পৃথ্বীনারায়ণ শাহকে আজকের নেপালের প্রতিষ্ঠাতা বলা যায়।
বর্তমানেনেপালের রাজনীতিএকটি বহুদলীয় প্রজাতন্ত্রের কাঠামোতে সংঘটিত হয়।প্রধানমন্ত্রীহলেন সরকার প্রধান। সরকারের হাতে নির্বাহী ক্ষমতা ন্যস্ত। আইনসভার উপর আইন প্রণয়নের দায়িত্ব ন্যস্ত। বর্তমানে রাম চন্দ্র পাউডেল নেপালেররাষ্ট্রপতিএবং পুষ্প কমল দাহাল প্রধানমন্ত্রী।
২০০৮ সালের মে মাস পর্যন্ত নেপাল একটি সাংবিধানিক রাজতন্ত্র ছিল। ঐ মাসের ২৮ তারিখে নেপালের আইনসভা সংবিধানে সংশোধন আনে এবং নেপালকে একটি প্রজাতন্ত্রে রূপান্তরিত করে।
নেপালের উল্লেখযোগ্যরাজনৈতিক দলগুলো হলো:
নেপালী সেনাবাহিনী১৭৬২ সালে গঠিত হয় এবং ২০০৮ সাল পর্যন্ত নেপালের সেনাবাহিনীর নাম 'রাজকীয় নেপালি সেনা' ছিলো। নেপালে কোনো বিমান বাহিনী নেই আর যেহেতু নেপালের কোনো সমুদ্র সীমানা নেই তাই নৌবাহিনীও নেই।
নেপালকে ১৪টি প্রশাসনিক অঞ্চলে (নেপালি ভাষায় अञ्चल) ভাগ করা হয়েছে, যেগুলি আবার ৭৫টি জেলায় (নেপালি ভাষায় जिल्ला) বিভক্ত। নেপাল ১৪ টি জোনে ভাগ করা। ৭৫ টি জেলা।
নেপালের ভূ-প্রকৃতি অত্যন্ত বৈচিত্র্যপূর্ণ নেপালের আকৃতি অনেকটাচতুর্ভুজেরমত, প্রায় ৮০০ কিমি (৫০০মাইল) দৈর্ঘ্য এবং ২০০ কিমি (১২৫ মাইল) প্রস্থ। নেপালের মোট আয়তন প্রায় ১৪৭,১৮১ বর্গকিমি (৫৬,৮২৭ বর্গমাইল)। ভূ-প্রকৃতির বৈচিত্র্য অনুসারে নেপাল তিন ভাগে বিভক্ত-পর্বত, পাহাড়ী উঁচু ভূমি(Hill and Siwalik region) এবং নিচু সমতল ভূমি অর্থাৎতরাই।প্রধান ভৌগোলিক ক্ষেত্র-
দক্ষিণেভারতেরসীমান্তঘেঁষা তরাই নিম্নভূমি নারায়ণী ও কর্ণালী নদীবিধৌত।
নেপালের অর্থনীতি মূলত পর্যটন শিল্পের উপর নির্ভরশীল। প্রত্যেক বছর পৃথিবীর বিভিন্ন দেশ থেকে হাজারো মানুষ নেপাল ভ্রমণ করে।
নেপাল বিশ্বের প্রধান স্থল, বিমান এবং সমুদ্র পরিবহন রুট থেকে বিচ্ছিন্ন রয়েছে, যদিও দেশের মধ্যে, বিমান চলাচল একটি ভাল অবস্থায় রয়েছে, যেখানে ১১টি পাকা রানওয়ে বিমানবন্দর রয়েছে । জাতীয় বাহক, নেপাল এয়ারলাইন্স , অব্যবস্থাপনা এবং দুর্নীতির কারণে খারাপ অবস্থায় রয়েছে এবং ইইউ দ্বারা কালো তালিকাভুক্ত হয়েছে।ত্রিভুবন আন্তর্জাতিক বিমানবন্দরদেশটির একমাত্র সক্রিয় আন্তর্জাতিক বিমানবন্দর।
সাম্প্রতিক সময়ে প্রচুর লোক দক্ষিণের সমতল ভূমি অর্থাৎতরাই-এ বসবাস শুরু করলেও এখনো দেশের সিংহভাগ মানুষ বাস করে মধ্য উচ্চভূমিতে। উত্তরের পার্বত্য অঞ্চল জনবিরল। রাজধানী কাঠমান্ডু দেশের সবচেয়ে বড় শহর এবং এর জনসংখ্যা প্রায় ৮০০,০০০ (মেট্রোপলিটন এলাকায়: ১৫ লক্ষ)।
নেপালি ভাষানেপালের সরকারি ভাষা। এখানকার প্রায় ৬০% লোক নেপালি ভাষাতে কথা বলেন। এছাড়াও নেপালে আরও প্রায় ১২০টি ভাষা প্রচলিত। এদের মধ্যেমৈথিলী ভাষা(প্রায় ১১% বক্তা),ভোজপুরি ভাষা(প্রায় ৮%),মুর্মি ভাষা,নেওয়ারি ভাষা, এবংমগর ভাষাউল্লেখযোগ্য। আন্তর্জাতিক কর্মকাণ্ডেইংরেজি ভাষাব্যবহার করা হয়।
নেপালের মানুষ বিভিন্ন ধর্ম, গোষ্ঠী এবং বিশ্বাসকে ধারণ করে থাকে।নেপাল একটি ধর্মনিরপেক্ষ জাতির দেশ এবং অন্তর্বর্তী সংবিধানের অধীনে নেপালে ধর্মনিরপেক্ষতাকে (পর্ব ১, অনুচ্ছেদ ৪) "অনাদিকাল থেকে প্রদত্ত ধর্ম ও সংস্কৃতির সুরক্ষা সহ ধর্মীয় ও সাংস্কৃতিক স্বাধীনতা" হিসাবে সংজ্ঞায়িত করা হয়েছে। অর্থাৎ, "রাষ্ট্রীয় সরকার মৌলিক অধিকার হিসাবে সমগ্র জাতি জুড়ে "ধর্মীয়" এবং "সাংস্কৃতিক" স্বাধীনতা বজায় রেখেহিন্দুধর্মকে রক্ষা ও লালন করতে বাধ্য থাকবে।"
নেপালে হিন্দু ও বৌদ্ধ ধর্মের অনুসারীর সংখ্যা সবচেয়ে বেশি। এই দুটি ধর্মই নেপালে সবচেয়ে বেশি অনুগামী রয়েছে। ২০২১ সালে, এই দুটি ধর্ম যথাক্রমে জাতীয় জনসংখ্যার ৮১.৩% এবং ৮.২১% প্রতিনিধিত্ব করেছিল।ভারতেরপরে দ্বিতীয়, নেপালও বিশ্বের অন্যতম বৃহত্তম হিন্দু জনসংখ্যার আবাসস্থল।
বিশিষ্টহিন্দুতীর্থস্থানগুলির সংখ্যাগরিষ্ঠ এই দেশে অবস্থিত।শিবকেনেপালের অভিভাবক দেবতা হিসেবে গণ্য করা হয়।নেপাল বিশ্ববিখ্যাতপশুপতিনাথ মন্দিরেরআবাসস্থল, একটি ইউনেস্কোর ওয়ার্ল্ড হেরিটেজ সাইট যেখানে সারা বিশ্বের হিন্দুরা তীর্থযাত্রার উদ্দেশ্যে আসে। হিন্দু মহাকাব্য রামায়ণ অনুসারে, দেবীসীতারজন্ম রাজা জনকের মিথিলা রাজ্যে।নেপালের জাতীয় পশু হচ্ছে গরু,যাহিন্দু ধর্মেপবিত্র প্রাণী হিসেবে বিবেচিত।যার জন্য নেপালে গো-হত্যা আইনত নিষিদ্ধ এবং দন্ডনীয় অপরাধ।
নেপালের সংস্কৃতিহিন্দু এবং বৌদ্ধ সংস্কৃতির মিশ্রণে হয়েছে। নেপালের প্রধান পর্ব বিজয়া দশমী, বুদ্ধ জয়ন্তী, তিহার, ল্হোসার আদি।নেপালের রাষ্ট্রীয় পোশাক দৌরা সুরুৱাল (পুরুষ) এবং সারী (মহিলা)।
নেপালের সংস্কৃতি অনেকগুলো দেশীয়,আদিবাসীগোষ্ঠীর সংস্কৃতির সমন্বয়ে গড়ে উঠেছে, ফলে নেপাল এক বহুসাংস্কৃতিক রাষ্ট্র। নেপালের সংস্কৃতি বেশ সমৃদ্ধ এবং বৈচিত্র্যপূর্ণ, বিশেষকরেনেওয়ারজনগোষ্ঠীর সংস্কৃতি।নেওয়ারজনগোষ্ঠী অনেকগুলো পার্বণ পালন করে এবং তারা তাদের গান ও নাচের জন্য সুপরিচিত।
নেপালের সাধারণ খাদ্যতালিকা-ডাল-ভাত-তরকারি, এর সাথে থাকেআচারবাচাটনী। নিচু সমতল ভূমিতে ঘরের কাঠামো তৈরির প্রধান উপকরণ বাঁশ, গোবর মিশ্রিত কাদা দিয়ে ঘরের দেয়াল তৈরি করা হয়। এধরনের ঘর শীতের দিনে বেশ গরম এবং গরমের দিনে বেশ ঠান্ডা থাকে।
নেপালী বৎসর ১২ মাসে বিভক্ত এবং বছরের শুরু হয় মধ্যএপ্রিলে। নেপালে সাপ্তহিক ছুটির দিন হচ্ছে শনিবার।
নেওয়ারীসঙ্গীতে ঐকতান সৃষ্টির জন্য বিভিন্ন ধরনের বাদ্যযন্ত্র ব্যবহৃত হয়, অধিকাংশই বাজাতে হয় ঘষে ঘষে, তবে বাঁশি ও বাঁশিজাতীয় আরো কিছু বাদ্যযন্ত্র রয়েছে। তারযুক্ত বাদ্যযন্ত্র খুব কম ব্যবহৃত হয়। সঙ্গীত রয়েছে বিভিন্ন ব্যঞ্জনার, যা ভিন্ন ভিন্ন ঋতু এবং উৎসবকে মূর্ত করে তোলে। যেমন,পাহান চারেসঙ্গীত পরিবেশিত হয় অত্যন্ত দ্রুত লয়ে এবংডাপাসঙ্গীত পরিবেশিত হয় খুব ধীর লয়ে। কিছু বাদ্যযন্ত্র আছে যেগুলো শুধুমাত্র যন্ত্রসঙ্গীতেই ব্যবহৃত হয়, যেমন-ধিমাইওভুসিয়া।ধিমাইবাজে সবচেয়ে উচ্চগ্রামে। পাহাড়গুলোতে ভিন্ন ভিন্ন জনগোষ্ঠীর নিজস্ব সঙ্গীত রয়েছে,লোকগীতবালোক দোহারীঅত্যন্ত জনপ্রিয়। লোকগাঁথা নেপালী সমাজ ও সংস্কৃতির সাথে ওতপ্রোতভাবে মিশে আছে। চিরায়ত লোকগল্পগুলোর মূলে রয়েছে দৈনন্দিন বাস্তবতা, প্রেম-ভালবাসা, যুদ্ধ-বিগ্রহ, দানব, দেবতা যার মধ্য দিয়ে প্রকাশ পায় প্রচলিত বিশ্বাস ও সংস্কৃতি। অনেক নেপালী লোককাহিনী গান ও নাচ সহযোগে পরিবেশিত হয়।
বন্যপ্রাণী বৈচিত্র্যা নেপালের একটি উল্লেখযোগ্য বৈশিষ্ঠ।অত্যন্ত ঠান্ডা থেকে উষ্ণপ্রধান আবহাওয়ার তারতম্যের জন্য ,নেপালেউদ্ভিদওপ্রাণীজগতেএক বিরাট বিভিন্নতা বা বৈচিত্র আছে। বন্যপ্রাণী পর্যটন এই দেশের অন্যতম পর্যটন।
এখানে কিছু বন্যপ্রাণী আছে যা একমাত্র নেপালে দেখা যায় যেমন স্পিনি ব্যাব্লার। নেপালেই বিভিন্ন প্রজাতিররডোডেন্ড্রনদেখা যায়। নেপালে বন্যপ্রাণী সংরক্ষণের জন্য অনেকগুলি জাতীয় উদ্যান স্থাপন করা হয়। যার মধ্যে গুরত্বপূর্ণ ওয়ার্ল্ড হেরিটেজ সাইট হলসাগরমাথা জাতীয় উদ্যানওচিতওয়ান জাতীয় উদ্যান
নেপাল থেকে প্রকাশিত কয়েকটি জনপ্রিয় পত্রিকার নাম হচ্ছে,কান্তিপুর ন্যাশনাল,ডেইলি নেপাল,সমাচারপত্র,দ্য কাঠমন্ডু পোস্ট,দ্য হিমালয়ান টাইমস,রাজধানি,মজদুর,দ্য রাইজিং নেপাল,ডেইলী বুধবার সাপ্তাহিক,জন আস্থা জাতীয় সাপ্তাহিক৷
দর্শনীয় স্থান
নাগরকট,পোখরা,কাঠমান্ডু